|  |  |  |
| --- | --- | --- |
| УНИВЕРЗИТЕТ У ИСТОЧНОМ САРАЈЕВУ  **ЕКОНОМСКИ ФАКУЛТЕТ БРЧКO**  Студентска 11  76100 Брчко  Босна и Херцеговина |  | UNIVERZITET U ISTOČNOM SARAJEVU  **EKONOMSKI FAKULTET BRČKO**  Studentska 11  76100 Brčko  Bosna i Hercegovina |
| tel2.jpg *049/234-931, fax.gif 049/234-942, www.png www.efbrcko.ba,* @ *sekretarijat.efbrcko@gmail.com* | | |

Број: 01-66/18

Датум: 26.02.2018. године

На основу члана 64. став 1. тачка б), члана 70. ст. 1, 3. и 6. Закона о јавним набавкама (“Службени гласник БиХ”, број: 39/14), члана 72. Закона о високом образовању („Службени гласник РС“ број: 73/10, 104/11, 84/12, 108/13 и 44/15), члана 65. Статута Универзитета у Источном Сарајеву, и члана 20. Правилника о јавним набавкама Универзитета у Источном Сарајеву (Број: 01-УО-II-25-1-40/15), на препоруку Комисије за јавну набавку, декан Економског факултета Брчко Универзитета у Источном Сарајеву *донио* *је*

**ОДЛУКУ**

**о избору најповољнијег понуђача**

**Члан 1.**

Прихвата се Препорука комисије у Отвореном поступку за јавну набавку **„Услуге осигурања студената“ за потребе Економског факултета Брчко**,иуговор о вршењу услуга додјељује се понуђачу **„ASA OSIGURANJE“ д.д. Сарајево**, према условима из понуде број:I-0702/18, од 07.02.2018. године (број протокола уговорног органа 02/1-28/18, од 08.02.2018. године), за понуђену цијену од 1.104,00 КМ.

**Члан 2.**

Понуђач којем се додјељује Уговор дужан је доставити документе из члана 45. став (2) тачке од а) до д) Закона о јавним набавкама БиХ, наведене у Тендерској документаци бр. 01-13/18, у року од 3 (три) дана од дана пријема Одлуке о избору најповољнијег понуђача.

**Члан 3.**

Ова одлука објавиће се на веб-страници уговорног органа ([www.ues.rs.ba](http://www.ues.rs.ba)) истовремено са упућивањем понуђачима који су учествовали у поступку јавне набавке, у складу са чланом 70. став 6. Закона о јавним набавкама БиХ.

**Члан 4.**

Ова одлука ступа на снагу даном доношења и доставља се понуђачима који су учествовали у поступку јавне набавке, у складу са чланом 71. став 2. Закона о јавним набавкама**.**

**Образложење**

Поступак јавне набавке покренут је Одлуком о покретању поступка јавне набавке број: 01-572/18, од 26.12.2017. године.

Јавна набавка је спроведена путем отвореног поступка.

Процијењена вриједност јавне набавке без ПДВ-а је 2.300,00 КМ.

Предвиђено је закључивање оквирног споразума.

Обавјештење о набавци број: 1323-1-2-9-3-23/18 је објављено на Порталу јавних набавки дана 23.01.2018. године у 12,03 часова.

Комисија за јавну набавку именована је Одлуком број: 01-573/18, од 26.12.2017. године.

Комисија за јавну набавку доставила је дана 09.02.2018. године Извјештај о раду комисије заједно са препоруком и Записник о оцјени понуда, у поступку јавне набавке услуга са референцом „Услуге осигурања студената“ за потребе Економског факултета Брчко.

У поступку по Извјештају о раду је утврђено да је Комисија за јавну набавку благовремено и правилно извршила отварање понуда и оцјену приспјелих понуда, о чему је сачинила одговарајуће записнике, у којима је утврђено сљедеће:

- да је укупан број пристиглих понуда: 7(седам) понуда;

- да je благовремено запримљено 7 (седам) понуда;

- да нема неблаговремено запримљених понуда;

- да су понуде понуђача:прихватљиве су понуде свих понуђача;

- да нема неприхватљивих понуда.

У поступку доношења ове одлуке, посебно су цијењене чињенице да је Комисија, правилно и потпуно, извршила оцјену квалификованости понуђача те оцјену приспјелих понуда, у складу са критеријима из тендерске документације.

Надаље, у поступку оцјене проведеног поступка, Уговорни орган није нашао разлоге неправилности, нити пропусте у раду који би евентуално били основ за неприхватање препоруке Комисије за набавку.

У поступку је утврђено да је Комисија у свему правилно поступила те да је препорука за избор најповољнијег понуђача дата у складу са Законом о јавним набавкама БиХ, подзаконским и интерним актима и тендерским документом. Увидом у приложену документацију, неоспорно је да је изабрани понуђач најбоље оцијењен због најниже цијене, како слиједи:

|  |  |  |  |  |
| --- | --- | --- | --- | --- |
| **Број протокола уговорног органа** | **Редни број омотнице понуде** | **Назив понуђача** | **Укупна цијена понуде**  **(без ПДВ-a)** | **Понуђени попуст** |
| **02/1-45/18** | **1** | **АSA осигурање, д.д. Сарајево** | **1.104,00 КМ** | **-** |
| **02/1-43/18** | **2** | **Атос осигурање, а.д. Бијељина, Филијала Брчко** | **1.203,36 КМ** | **-** |
| **02/1-35/18** | **3** | **„БРЧКО-ГАС ОСИГУРАЊЕ“ д.д. БРЧКО** | **1.214,40 КМ** | **-** |
| **02/1-44/18** | **4** | **WIENER осигурање, пословница Брчко** | **1.656,00 КМ** | **-** |
| **02/1-40/18** | **5** | **Дунав осигурање, а.д. Бања Лука** | **2.127,96 КМ** | **-** |
| **02/1-34/18** | **6** | **Сарајево осигурање д.д. Подружница Бања Лука- Источно Сарајево** | **2.208,00 КМ** | **-** |
| **02/1-28/18** | **7** | **Крајина осигурање а.д. Бања Лука** | **2373,60 КМ** | **-** |

Из наведених разлога, примјеном члана 64. став 1. тачка б) Закона о јавним набавкама, одлучено је као у члану 1. ове одлуке.

**ПОУКА О ПРАВНОМ ЛИЈЕКУ**

Против ове одлуке може се изјавити жалба најкасније у року од 10 (десет) дана од дана пријема ове одлуке.

|  |  |  |
| --- | --- | --- |
| Достављено: |  | **Д е к а н** |
| * Понуђачима; |  |  |
| * Архива набавке; |  |  |
| * а/а. |  | **Доц. др Срђан Лалић** |
|  |  |  |